تاريخية تاريخية تاريخية مستحيل السلام عليكم ورحمة الله وبركاته. شبابنا وبناتنا كل سنة وانتم طيبين. ساعات يا شباب بييجي اجوان حلو اوي بتهز الشبكة وبتفرح الجماهير جدا جدا جدا جدا. شايفين الجون ده يا شباب؟ ده الجون بتاع ابراهيموفيتش في الشباك بتاعة ريال مدريد. جون جميل جدا جدا جدا
طيب تعال بقى شايفين الجون ده يا شباب ده الجون اللي جابه كريستيانو رونالدو في الشباك بتاعة بايرن ميونيخ. حاجة تحفة! خلينا نشوف تالت وجميل جدا جدا. ده الجون اللي جابه ميسي في الشباك بتاعة اسبانيول. ايه رأيكم في التلات اجوان العظيمة دي؟ في التلات تجوان الرائعة
في التلات تكوان الجميلة دي على فكرة يا شباب التلات تجوان دي دخلت وهزت الشبكة ولكن ما اتحسبتش. رغم ان اللعيبة فرحت ورغم ان الجماهير اتقلبت لانها اوف سايد لان هي اوفسايد فما اتحسبتش في الاخر لان فيها تسلل. فممكن اجوان تيجي وتيجي في لحزات خطيرة وكانت تفرق في بطولات وتقفل ماتشات وتجيب كؤوس وتجيب كوايس
وتجيب ملايين ولكن للاسف كانت اوفسايد. الاوفسايد بيقضي على اي معنى لجمال الجون وبيخليه بلا قيمة. على فكرة الاخطر من الاوفسايد في الكورة الاوفسايد في الدين. الاوفسايد في الحياة التسلل ان الواحد يتسلل شف الاية دي. اية جبارة ولازم تخرجي بها النهاردة من حلقة الليلة. قد
يعلم الله الذين يتسللون منكم. ايه ده! هو فيه اوفصيدات في التعامل مع الله سبحانه وتعالى! هو فيه تسللات! فيه تسللات! فيه ناس هربانة منها! فيه ناس هربانة من فيه بنات هربانة من ربنا فيه شباب هربان من ربنا بيهرب بيتسلل هربان من الدين. بيعرف ربنا في حالة واحدة بس. عارفين ايه يا شباب؟ لما بيكون محتاج
ربنا في مصلحة في دنيته ساعتها بيطبق الاية اللي ربنا قال عليها في سورة الزمر عن الناس بتوع الاوفسايدات. واذا مس الانسان ضر دعا ربه منيبا اليه بقى شيخ بقت بتقوم الليل بقى قاعد ليل نهار في التراويح والتهجد. بقت بتعتكف بس اصل هي عندها مرض. بس اصل هو طالع له سويلنج كده في ايديه وخايف احسن
في النهاية. باصص اصل هي عندها مشكلة اصل انزيمات الكلى عليت عنده وخايفة احسن يطلع فشل كلوي في الاخر. اصل هو بدأ يجي له قادر مبكرة لتليف الكبد ومحتاج ربنا. اصل ابنه داخل امتحانات سانوية عامة. اصل هي ما اتجوزتش ومحتاجة عريس من ربنا. واذا مس الانسان ضر
دعا ربه منيبا اليه ساعة المصلحة. ثم اذا خوله نعمة منه لما ربنا يدي له من وسع بقى ما هو جه وعبد. لما ربنا يدي له من وسع الناس سيما كان يدعو
اليه من قبل. وجعل لله اندادا ليضل عن سبيله. قل تمتع بكفرك قليلا. خدت ايه؟ خدت النهبة يعني؟ خدت الخطفاية من ربنا يعني؟ هو ربنا بيديها لك عشان يشوفك بعد الابتلاء هتفضل تعبده ولا هي كانت مصلحة دنيوية ولا تسوى. ولا تسوى والله. ولا تسوى انك انت تعيشي علاقتك بربنا اوفسايد
ولا تسوى انك تعيش علاقتك بدين الله وبطاعة الله اوفسايد انك تبقى عند ربنا اسمك متسلل. متسلل قد يعلم الله الذين يتسللون منكم الدنيا ما تسوا يا جماعة بعد دراسات الجدول الدنيا اللي قام بها كل الانبياء وكل العقلاء وكل الحكماء حكموا على الدنيا بكلمة واحدة بس. ولا تسوى ولا
انك انت تتسلل وتسيب ربنا سبحانه وتعالى. عشان كده في ايتين ربنا قالهم على الدنيا احنا محتاجين ان احنا نقف بقلوبنا معهم. وربنا سبحانه وتعالى بيقول للذين احسنوا الحسنى وزيادة. للزين احسنوا في ايه يا رب؟ احسنوا في العبادة. احسنوا في رمضان وبعد رمضان. احسنت في لبسها وحجابها الشرعي
احسنوا في الاخلاق احسنوا في اليقين اللي جوة قلوبهم. هم دول لهم ايه بقى يا رب؟ للزين احسنوا الحسنى اللي هتعمليه مع ربنا ربنا يعمله معك. خدي بالك اللي هينزل
من رزق ومن اكرام لربنا لك في الدنيا قبل الاخرة. هو مراية للي انت هتطيعي ربنا به. انت اللي بتحدد ربنا يعاملك ازاي. عايز ربنا اعاملك معاملة معينة عامل ربنا المعاملة اللي انت عايز ربنا يعاملها لك. للذين احسنوا الحسنى وزيادة وزيادة ليه يا رب؟ لان ربنا كريم. لان ربنا ما بيدكش على قد
عملك. لان ربنا زي ما في جسمك كده انت محتاج نص كلى اداك كليتين. محتاج رئة اداك رئتين. محتاج اقل من اللي ربنا اداه لك. محتاج ربع كبد. اداك كبد
كامل. سبحانه وتعالى كزلك في الجنة بيديك ملايين ومليارات اضعاف العمل بتاعك. بس لازم تكون من اهل العمل. للذين احسنوا الحسنى وزيادة غير ان الزيادة هي النزر لوجه الله. ما فيش عمل في الدنيا يفسر ان انت تبقي مستاهلة انك تبصي لوجه الله. ولكن دي من عند ربنا. ولا يرهق وجوههم قطر
ولا فيلا! يعني ايه يا شباب! يعني تخيلوا كده اقول لك ما شاء الله! ده فلانة ما اتسحلش بها البلاط! ما شاء الله! ده فلانة ما اتقطعتش ده معناه ان كل اتسحل به البلاط بقى. لدرجة ان لا لم يرهق وجه قطر ولا ذلة ده نجا اصلا. اللي لا وشه اسود ولا اتزل يوم القيامة. ولا وقف
يتزلل المخلوقين يوم القيامة ده ده اصلا ده ده معناه ان ده مكسب. اولئك اصحاب الجنة هم فيها خالدون. والذين كسبوا السيئات. يعني ايه يا رب كسب؟ يعني كسبه يعني اوعي تقولي ربنا جابرني على المعصية. يعني اوعي تقول قضاء وقدر وربنا كاتب علينا المعصية. لأ ربنا عدل وربنا رحيم. دي مش تمسيلية واحنا بننفزها يا جماعة
احنا ممتحنين امتحان حقيقي وانت مسؤول عن الامتحان بتاعك ده وانت مسؤولة ونتايج الامتحانات. اللي ملك اليمين وملك الشمال بيكتبوه عليك في الصحيفة هيتوقف مصيرك والذين كسبوا السيئات. جزاء سيئة بمثلها. يعني ايه ؟ يعني انت اسأت هيساء لك برضه
هتاخدي جزاء سيئة بمثلها. اللي عمل حاجة وحشة هيتعمل فيه زي ما عمل. جزاء من جنس العمل. انت اللي بتحدد ربنا يعاملك ازاي فيلا هيتزلوا ما لهم من الله من عاصم كأنما اغشيت وجوههم قطعا من الليل مظلما. المؤمنين يا جماعة ربنا قال
قطر قبل ما يقول الذل. انما مع الناس بتوع النار ربنا جاب الذل الاول قبل ما يجيب السواد. طب ليه ربنا جاب الذل الاول في الاية؟ لان هي بالظبط كده عاملة زي واحد
ابنه في السانوية العامة او ابنه في تانية سانوي. فعرف النتيجة من الكنترول ان ابنه ساقط. فبدأ يجري على مدير المدرسة صاحبه. اعمل حاجة للولا. يقول له والله ما افوت ما اقدر. يجري على مدرس
اعمل حاجة للولد والله ما اقدر يجري ويتزل. طلعت النتيجة وشه اسود خلاص ساقط ابنه ما عرفش يعمل له حاجة. يوم القيامة لما بتتوزن الاعمال على الميزان ويجي العاصي يعرف ان سيئاته طبت على حسناته بيجري مجنون. يجري على امه انت امي حبيبتي تقول له ما اعرفكش. ما اقدرش اشيل عنك معصية يجري
ويجري على ولاده يجري على انتيمته اللي كان بيعصي ربنا عشانها. يجري على الشلة اللي كان بيعصي ربنا معها. يجري على كل الناس اللي يعرفها. يتزلل الكون كل حد يديني حسنة او يشيل عني سيئة ما ينفعش. تطلع النتيجة ان هو ساقط والعياذ بالله وشه يسود كأنما اغشيت وجوههم. قطعا من الليل
مسلمة موقف رهيب. الموقف ده قبله ربنا قال اية. هي دي الاية اللي انا عايز اوصل لها الوقتي يا جماعة. شوفي ربنا بيقول لك ايه. انما مثل الحياة الدنيا كماء
انما ايه؟ مثل يعني ايه مثل يا رب ضرب الامسال ده بيبقى الحاجة اللي احنا مش فاهمينها. او للحاجة اللي احنا يعني ايه مش متخيلة اقول لك ده انا شفت في تركيا حاجة غريبة مسلا تشبه كزا. انما الدنيا يا رب احنا عايشين
وفاهمينها وليل نهار فيها. يا رب انت بتضرب لنا مسل للدنيا. ايوة لانكم ما انتوش عارفين الدنيا. انتم بيتهيأ لكم ان انتم عارفين حقيقتها. انتم مخدوعين فيها. الدنيا عاملة زي واحدة
ده مية وخمسين سنة صبغت شعرها وعملته بروتين وركبت باروكتين وعملت نقاب وعملت سبعين عملية تجميل وعملت اللي ما يتعملش في الاخر قدامك بتضحك وانت بتهيأ لك ان هي بنت شابة وايه الست اصلا خلاص. القصة انتهت معها. هي دي الدنيا. فربنا بيقول تعالوا اما اعرفكم حقيقتها. لان انتم مش عارفين حقيقتها. فوقوا يا
بشر اخلعوا القناع المزيف اللي الدنيا لابساه وبتضحك عليكم به. انما مثل الحياة الدنيا كماء انزلناه من السماء فاختلط به نبات الارض ميا نزلت خلت الارض جنة مما يأكل الناس والانعام. حضرتك بتمد بقك وتاكل من طبق. معلش انا عايزك بس ترفع بقك وتبص للي بياكلوا معك. البهايم بتاعة
بتاكل من نفس الاكل بتاع الارض اللي الانسان بياكل منه. انت طمعان في الدنيا ليه؟ انتم والانعام مشتركين في ان انتم بتاكلوا منها. تعال اطمع في الجنة دار الكرامة حق وحقيقي حتى اذا اخذت الارض زخرفها وازينت وظن اهلها انهم قادرون عليها خلاص لقوا علاج للايدز لقوا علاج للسرطان لقوا علا
كل الامراض المستعصية لقوا علاج للذئبة الحمراء ولكل امراض الروماتويد. لقوا علاج لسرطانات المخ لقوا علاج لكل حاجة. قدروا يسيطروا على كل حاجة. عملوا والفضاء. طلعوا سفن فضائية للمريخ. القصة خلصت بقوا قادرين يعملوا كل حاجة. اتاها امرنا ليلا او نهارا. لان نص الارض ليل ونص الارض نهار
فيوم القيامة لما هيقوم هيقوم على الارض في اي لحزة من اللحزات اتاها امرنا ليلا او نهارا. فجعلناها حصيدا كأن لم تغن بالامس انها ارض خضراء واتحصدت كلها. كذلك نفس الايات لقوم يتفكرون. اه لو لعبت عقل. مش اه لو لعبت يا زهر. اه لو اشتغلت عقل
اه لو فكرت يا عقل اه لو عرفت حقيقة الدنيا يا عقل. اه لو العقول نورت اصل قضية الزهد في الدنيا يا اخوانا والله العظيم انا كنت زمان اقول لاخواني كده لحد
قريتها في القرآن. وربنا سبحانه وتعالى بيقول لقوم يعقلون في نهاية ايات الدنيا. كنت بقول لهم يا جماعة الزهد في الدنيا قضية عقلية مش قضية ايمانية. لو واحد ملحد وفاهم حقيقة الدنيا
فيها لانها زايلة ولانها فانية ولانها غدارة ولانها يا اما هتسيبها يا اما هتسيبك ماسكين فيها ليه؟ دنية ايه اللي انت ماسك فيها بعد ما سائل وما الحياة الدنيا الا متاع الغرور. دنية ايه اللي انت متعلقة بها! بعد ما ربنا قال اعلموا انما الحياة الدنيا لعب ولاهو. دنية ايه! اللي انت
انت ملوف عليها بعد ما النبي عليه الصلاة والسلام قال الدنيا ملعونة ملعون ما فيها. دنية ايه! اللي انت ملهوفة عليها. بعد ما النبي عليه الصلاة والسلام قال ما لي وللدنيا
يا ومال الدنيا ومالي. القرآن والسنة بيفوقونا. بيدونا حقن ايقاف بعد الغيبوبة الكبدية اللي جت لنا بسبب حب الدنيا. لما كنا بنقف في المستشفى زمان واحنا في سنة كان يدخل راجل محترم وكيل وزارة ولا حاجة يقعد يشتم ويقعد يضرب الممرضات بالقلم ويضرب الممرضين بالشلاليت ويقول الفاز نقف ونقول هو الراجل ده عنده ايه
يقف السينيورز بتوعنا ويقولوا لنا ده في غيبوبة. غيبوبة ازاي! ده مفتح ومبرق وبيتحرك يقولوا غيبوبة كبدية! ربنا يحفزنا نوع من انواع الغيبوبة! هو فايق ولكن لكن مش في وعيه بدأت احس من يوميها ان معزم الناس عندها غيبوبة كبدية دينية. هو فايق وبيتكلم ولكن هو من جواه هو من جواه للاسف الشديد هو في غيبوبة
هو مش داري. هو متخدر بحب الدنيا. حب الدنيا عميق. منزر شفته زمان في عالم الحيوان وانا طفل لا انساه ابدا. السلاحف البحرية خرجت في الصحراء البيض بتاعها ورجعت البحر تاني. البيض بالملايين فقس في لحزة واحدة. طلعت سلاحف صغيرة حتت لحم كده بتجري على البحر بهداية ربنا. ملايين السرطانات كانت
مستنية في اللحزة دي. جايب لك ملايين السلاحف طالعة. السرطانات قاعدة تنهش تنهش تنهش. في النهاية جايبين منزر البحر. عشرات السلاحف هي اللي عرفت تعدي هو ده الشباب الوقتي. والسرطانات ديت هي الفتن والشهوات ولصوص رمضان والمسلسلات والكليبات والحفلات والشباب عايز
ولكن السرطانات قاعدة تنهش فيه. اوعى سرطان الشهوات ينهشك. ويخليك ما تقدرش توصل لدار الامان. اوعوا الدنيا تضحك عليكم. عشان كده بعد ما ربنا قال الاية انما مثل الحياة الدنيا قال والله يدعو الى دار السلام. الدنيا كلها قرف. الدنيا ما سلمتش من الاكتئاب والهم والتوتر. لو ما جالكش سكر هيجي لك ضغط
لو ما جالكيش ضغط ممكن يجي له سرطان. لو ما جالكش سرطان هيجي لك فشل كلوي. لو ما كانش يبقى فشل كبدي. لو ما كانش يبقى هييجي مرض تاني. اول واحد هيحصل له حادسة وهيموت
اول واحد هيقعد والعياذ بالله على تنفس صناعي وبعد كده ولو كل ده ما حصلش الواحد هيفتقر ولو ما افتقرش واختنى الدنيا هتسيبه وهو في عزها وهيقهر قلب كل اللي حواليه يا اما انه هيموت يا اما هي دي الدنيا. هي دي حقيقتها لو ما جالوش اكتئاب هيجي له توتر. لو ما جالوش توتر هيجي له نوبات ساعة. لو ما جالوش رهاب هيجي له
هو الدنيا كده. عشان كده في الاخر ربنا قال والله يدعو الى دار السلام. الدار اللي سلمت من كل المشاكل. متماسكين في الدنيا ليه؟ التوصية بتاعة النهاردة يا شباب ريمونتادا يا شباب في الدنيا له ولا تسوى. في الدنيا اللي ما تساويش اي حاجة. ريمونتادا يا بنات. ريمونتادا بايه النهاردة
باية من ايات ربنا سبحانه وتعالى وربنا بيقول اعلموا انما الحياة الدنيا لعب الدنيا ايه لعب ولهو وزينة وتفاخر بينكم وتكاثر في الاموال والاولاد كمثل غيث اعجب الكفار نباته. هي دي الدنيا. هي دي الدنيا وهي دي حقيقة الدنيا ولا تسوى. الاية اللي بعدها ربنا قال سابقوا الى مغفرة من ربكم
وجنة اجري الله! كأن الدنيا كانت الكلبشات اللي مأيداك! كأن حب الدنيا هو الكلبش اللي منعك انك تحضر دروس وتحفظ قرآن وتصلي في جماعة! كأن الدنيا هي الكلبشات اللي مانعاك من الانطلاق ورا ركب امهات المؤمنين. اول ما الكلبشات اتفكت وعرفنا ان الدنيا دي ولا لها اي قيمة. ربنا قال سابقوا
انطلقوا بقى خلاص الكلبشات اتفكت. توصية الرومنتادا بتاعة النهاردة. فك الكلبشات. فك الكلبشات بالتدبر في القرآن. فك الكلبشات بالخشوع في الصلاة. فك الكلبشات بسماع الدروس الدينية. فكوا الكلبشات بتاعة الدنيا يا جماعة. الكلبشات اللي مش مطوئة ايدينا مطوقة رقبتنا ومطوقة قلوبنا فكوا الجبس اللي قلوبنا محطوطة فيه
فكم الجبس يا جماعة وانطلقوا الى الله سبحانه وتعالى. اوعوا الدنيا تضيعكم. يا شباب لو فيه نملة صغيرة انا اتفرجت عليها بعدسة بتكبرها مليون ضعف انا يتهيأ لي انها وحش مرعب وهطلع اجري منها من الرعب. هو ده اللي احنا عملناه مع الدنيا. جبنا حشرة صغيرة لا تساوي عند الله جناح بعوضة. وكبرناها بنضارة حب الدنيا المكبرة
متهيأ لنا ان الدنيا عظيمة والدنيا حقيرة. والدنيا ولا تسوى والدنيا ملعونة ملعون ما فيها الا ذكر الله تعالى. كما قال النبي صلى الله عليه وسلم. تخيلوا شاب كده بيجيب كرسي كل يوم ويطلع على مستنقع متعفن ويقعد يبص بايام. تقولي له انت بتعمل ايه؟ يقول لك ده فينا بعوضة جناحها ما حصلش. الرسول
بيقول لك الدنيا زي جناح بعوضة. هنحكم على الشاب ده ان هو مجنون. احنا متيمين بالدنيا ليه؟ احنا احنا مشغولين بايه عن ايه؟ ابواب الجنة التمانية دلوقتي مفتوحة وانت بتسمعي الكلام ده ؟ ابواب الجنة التمانية اللي مفتوحة دلوقتي اجري على الجنة دنية ايه ؟ الدنيا متفاته. ولو كانت دامت لغيرك ما كانتش وصلت لك
الدنيا متفاتة. النبي شبه الدنيا بجناح البعوضة ليه؟ لان جناح البعوضة ده البعوضة بتنقل الاوباء والامراض. وهي دي الدنيا. والبعوضة مش موجودة غير في المستنقعات المتعفنة وهي دي الدنيا والبعوضة حشرة حقيرة وهي دي الدنيا. والبعوضة لو موجودة في اوضة وانت بتنامي طننها يخليك ما تعرفيش تنامي. حقيرة بس تقلب دماغك
هي دي الدنيا. هي دي حقيقة الدنيا. النبي جابها في كلمة جناح بعوضة زي الشاب اللي اتقدم للبنت وجاب لها طقم سوليتير الماظ. بعد اربع سنين فرحت انها طلعت من الجوازة بطقم الماز رايحة تبيعه بعد ما اتطلقت. الراجل قال لها فالصو. طلع فالصو وجت في الجرايد ، القضية ديت طلعت فالصو. مش عايز الراجل ده اكتشف انها
وبعد اربع سنين. اوعي تكتشفي انها فالصو في اول ليلة في القبر. اوعى تفوق على ان الدنيا فلصو وانت تحت التراب. عايزين نفوق من الوقت انها فالصو. عايزين نفوق من الوقت ان
ولا تسوى عايزين نفوق من الوقت يا شباب على حقيقة الدنيا احنا متسللين. احنا الوقتي في اوفسايد بنجيب اجوان جميلة اوي اوي حلو قوي قوي وبنهز شباك الدنيا بالاهداف بتاعتنا ولكن للاسف معزم الاهداف دي مش محسوب لانها اوفسيدات. لانها تسللات هربانين من ربنا ليه؟ معرضين عن
ليه ؟ مش عايزين نعيش في طريق ربنا ليه ؟ يلا ارجع ملعب الحياة تاني. وامش صح. وامش على خطة ربنا اللي حطها لك في لعبة الحياة. وهات اجوان حقيقية تهز
في الشباك وتلاقيها في الجنة يوم ما تلقى الله سبحانه وتعالى والا فانت ممكن لو مت اتكتب على القبر بتاعك في النهاية اوفسايد اوفسايد بزل وتعب واتبهدل زي ميسي في اسبانيول وزي بايرن ميونيخ كده لما شباكها اهتزت بالجون بتاع كريستيانو رونالدو وزي ما
ابراهيموفيتش قلب الدنيا وهو بيحط الجون في ريال مدريد. وفي الاخر اوف سايد طلعت ببلاش وطلعت لا تساوي اي شيء وعايزين لا نتسلل وعايزين نرجع لربنا ونجدد التوبة مع ربنا وهي دي الرومتنادى بتاعتنا في رمضان ده. ربنا يحفزكم ويبارك فيكم ويفتح عليكم
بصائركم ويرفعكم في الدنيا والدين ويجعلكم سبب لمجد الاسلام ولعز الاسلام. ويشرح صدوركم ويفرح قلوبكم ولا يخرجنا من رمضان الا وقد كل جوائز رمضان. اللهم ما انزلته في رمضان على عبادك الصالحين. من فتح ونصر ومدد ونور وحفظ وبركة وهدى. فاجعل لنا
منه اعظم حظ ونصيب. اللهم امين. اللهم امين. اللهم امين. سبحانك اللهم وبحمدك. اشهد ان لا اله الا انت استغفرك واتوب اليك. وجزاكم الله خيرا المانيو كرة عرضية عالية روني الله! مستحيل! مستحيل
هذا لا يحدث كل يوم. هذا لا يحدث كل يوم. هذا لا يحدث